**Lugupeetud pakkuja!**

Valga vald kutsub Teid esitama oma pakkumust hankele „**Pedeli I ja Pedeli II paisjärve puhastamise keskkonnamõju hindamise läbiviimine**“ Pakkumuse eesmärgiks on leida pakkuja, kes hindaks Pedeli I ja Pedeli II paisjärve puhastamisega kaasnevaid keskkonnamõjusid, ja viiks läbi KMH menetluse vastavalt Keskkonnamõju hindamise ja keskkonnajuhtimissüsteemi seadusele.

1. **Üldandmed ja hanke ese**
	1. Hankija nimi ja andmed: Valga Vallavalitsus. Hanke läbiviija on Valga Vallavalitsuse ehitus- ja planeerimisteenistus, mis asub aadressil Puiestee tn 8, 68203 Valga
	2. Hanke eest vastutav isik: Valga Vallavalitsuse ehitus- ja planeerimisteenistuse juhataja Urmas Möldre, tel +372 5348 7880 e-post: urmas.moldre@valga.ee
	3. Hanke esemeks on töö „Pedeli I ja Pedeli II paisjärvede puhastamise keskkonnamõju hindamise läbiviimine“. Kavandatava tegevuse eesmärgiks on hinnata Pedeli I ja Pedeli II paisjärve puhastamisega kaasnevaid keskkonnamõjusid ning vajaduse korral näha ette leevendavad meetmed mõjude minimaliseerimiseks.
2. **Lähteülesanne**
	1. Töö peab vastama Keskkonnamõju hindamise ja keskkonnajuhtimissüsteemi seaduse nõuetele (sh programmi koostamine/heakskiitmine, avalikud arutelud, aruande koostamine/nõuetele vastavuse kontrolli läbimine)
	2. Pakkuja on kohustatud koostama vastavalt KeHJS § 13-le KMH programmi, mille Sisu peaks olema esitatud sellise detailsusega, et huvitatuil on võimalik aru saada, milliseid mõjusid käsitlema hakatakse ja millisel viisil neid käsitletakse (prognoosimeetodid, alternatiivide võrdlemise meetodid).
	3. Pakkuja on kohustatud koostama pärast KMH programmi nõuetele vastavaks tunnistamist vastavalt KeHJS § 20-le KMH aruande. Aruanne peab selgitama, kirjeldama ja hindama kavandatava tegevuse elluviimisega eeldatavalt kaasnevat keskkonnamõju ning pakkuma välja olulise keskkonnamõju vältimise, ennetamise ja leevendamise meetmed.
	4. Töö lõpeb otsustaja poolt KMH aruande nõuetele vastavaks tunnistamisega.
	5. Pakkuja peab Tellijale esitama nõuete kohase KMH programmi hiljemalt kahe kuu jooksul pärast hankelepingu sõlmimist, mille tellija saab esitada Otsustajale.
	6. Tööde esitamise vorminõuded:

KMH dokumendid esitada lisaks paberväljatrükile ka Microsoft Word (.doc) ja Adobe Acrobat Document (.pdf) formaadis.

* 1. KMH programmi ja aruande koostamisel on vaja arvestada järgmiste materjalidega:
* Keskkonnaametile esitatud keskkonnaloa taotluse ja KMH algatamise otsusega (T/KL-1005783), mis on elektrooniliselt kättesaadavad keskkonnaotsuste infosüsteemis KOTKAS, menetluse nr M-112269
* Tehniline projekt „II osa. Pedeli jõe paisjärvede korrastamise ja Puhastamise tehniline projekt“
* Uuring „ I osa. Pedeli jõe paisjärvede, suubuvate ojade ning Pedeli jõelõigu seisundi hindamine ning tervendamise võimaluste määramine
* Paralleelselt KMH läbiviimisega leiab aset Pedeli I ja II paisjärve korrastamise eelprojekti ja tööprojekti koostamine. KMH käigus tuleb teha koostööd ka projekteerijatega ning arvestada projekteerimise käigus ilmnevate asjaoludega.
1. **Nõuded avalikustamisele ja kaasamisele**
	1. Pakkuja juhib keskkonnamõju hindamise koostamise protsessi õigusaktide ja kohaliku omavalitsuse antud volituste piires (nt osaleb avalikel aruteludel, neid vajadusel protokollides ning oma pädevuse piires ammendavaid selgitusi andes).
	2. Pakkuja peab osalema KMH programmi ja KMH aruandega seotud avalikel aruteludel ning vajadusel täiendavatel koosolekutel KMH osapooltega;
	3. Pakkuja analüüsib avaliku väljapaneku ja avaliku arutelu käigus KMH programmi ja KMH aruande kohta tehtud ettepanekuid ja vastuväiteid, täiendab vajadusel nende alusel KMH programmi ja KMH aruannet ning selgitab ettepanekute ja vastuväidete arvestamist või põhjendab mittearvestamist. Pakkuja vastab kõikidele tööga seotud ettepanekutele, vastuväidetele ja küsimustele
2. **Hankemenetlus**
	1. Pakkumuse tagatis ei ole nõutud
	2. Alternatiivsed pakkumused ja osalised pakkumused on keelatud
	3. Hange viiakse läbi vastavalt Valga Vallavalitsuse 21. veebruar 2018 määrusele nr 3 „Hankekord Valga vallas“
3. **Kvalifitseerimistingimused**
	* 1. Tehnilisele ja kutsealasele pädevusele esitatavad nõuded

pakkujal peab olema hanke algatamisele eelneva 36 kuu jooksul nõuetekohaselt läbi viidud vähemalt üks keskkonnamõju hindamine, kus KMH aruanne on tunnistatud nõuetele vastavaks. Esitada lisa 1 vormi 1 kohane loetelu hanke algamisele eelneva 36 kuu jooksul täidetud olulisematest sarnastest lepingutest koos andmetega teise lepingupoole, lepingu objekti ja maksumuse kohta;

* + 1. pakkujal peab olema hankelepingu täitmiseks vähemalt 1 vastutav spetsialist (KMH juhtekspert), kes peab vastama KeHJS § 14 kehtestatud nõuetele. Esitada lisa 1 vormil 2 vastutava spetsialisti pakutava isiku andmed. Pakkujal peab olema kehtiv Keskkonnaministeeriumi poolt väljastatud „Keskkonnamõju hindamise litsents“. Lisada pädevust tõendava dokumendi koopia.
1. **Pakkumuse maksumus**
	1. Pakkuja esitab pakkumuse maksumuse aadressile hanked@valga.ee. Hinnapakkumise tegemisel peab pakkuja võtma arvesse võimalikku hindade tõusu, tööjõukulusid jms lepingu täitmise käigus muutuda võivaid asjaolusid. Hind ei või olla pakkumise esitamise ega hankelepingu kehtivuse ajal tingimuslik ega sõltuda inflatsioonist, valuutakursi muutustest jms asjaoludest. Hind peab sisaldama kõiki pakkumuse ettevalmistamise ja esitamisega ning hankelepingu täitmisega seotud kulutusi.
2. **Pakkumuse vormistamine ja esitamine**
	1. Pakkuja esitab eesti keelse pakkumuse digitaalselt allkirjastatult aadressile hanked@valga.ee hiljemalt 10.12.2020.a.
	2. Pakkuja kannab kõik pakkumuse ettevalmistamise ning esitamisega soetud kulud.
	3. Pakkuja võtab enda kanda pakkumuse õigeaegse esitamise kogu riski, kaasa arvatud vääramatu jõu toime võimaluse.
	4. Pakkumus peab sisaldama pakkuja nime, registrikoodi ja kontaktandmeid; pakkuja kinnitust hankedokumendis ja selle lisades esitatud tingimuste ülevõtmise kohta; pakkuja kinnitust, et ta tagab hanke dokumendis ja selle lisades esitatud nõuetele vastavate asjade müügi; pakkuja kinnitust hankelepingu täitmiseks vajalike intellektuaalse omandi õiguste olemasolu kohta; pakkuja kinnitust pakkumuse jõusoleku kestuse kohta; pakkuja kinnitust, et pakkumuse maksumus sisaldab kõiki hankedokumendis ja selle lisades kirjeldatud tööde teostamiseks tehtavaid kulutusi. Pakkuja esitab nõutud kinnitused lisa 1 vormil 3.
	5. Pakkumus peab jõus olema vähemalt 60 päeva.
3. **Pakkumuse vastavaks tunnistamine või tagasilükkamine**
	1. Hankija võib tunnistada pakkumuse vastavaks, kui selles ei esine sisulisi kõrvalekaldeid hanketeates või hankedokumendis ning selle lisades esitatud tingimustest.
	2. Hankija lükkab pakkumuse tagasi kui pakkumus ei vasta hanketeates või hankedokumendis ning selle lisades esitatud tingimustele.
	3. Hankija lükkab kõik pakkumused tagasi järgmistel juhtudel:
		1. kõigi pakkumuste maksumused ületavad hankelepingu eeldatavat maksumust ning läbirääkimised madalamate hinnapakkumiste üle ei anna tulemusi;
		2. kui hanke korraldamiseks vajalikud tingimused on oluliselt muutunud ja muudavad hanke realiseerimise võimatuks.
		3. Teade kõikide pakkumuste tagasilükkamise kohta väljastatakse viivitamata, kuid mitte hiljem kui 5 tööpäeva jooksul otsuse tegemisest arvates.
4. **Läbirääkimiste pidamine ja eduka pakkumuse väljaselgitamine**
	1. Vajaduse korral alustab hankija pakkujatega läbirääkimisi, teatades pakkujatele läbirääkimiste aja ja läbiviimise korra. Läbirääkimisi võib pidada pärast pakkujate kvalifitseerimist.
	2. Hankija jätab endale õiguse läbi rääkida pakkumuses esitatud maksumuse ning hanke tähtaegade üle.
	3. Eduka pakkumuse valiku aluseks on madalaim hind eurodes käibemaksuta
	4. Pärast eduka pakkumuse väljaselgitamist teeb hankija eduka pakkumuse esitanud pakkujale ettepaneku sõlmida leping.
5. **Lepingu tähtaeg ja sõlmimine**
	1. Hankeleping sõlmitakse edukaks tunnistatud pakkujaga.
	2. Pakkuja alustab töödega esimesel võimalusel peale lepingu sõlmimist. Tööde teostamise tähtaeg on 13 kuud pärast lepingu sõlmimist.
6. **Selgitused**
	1. Hankedokumentide sisu või muu teabe kohta saab selgitusi, võttes ühendust Urmas Möldrega (tel. 5348 7880; e-post: urmas.moldre@valga.ee)